**Anexa 5**

**Lista indicatorilor critici aferenți școlilor doctorale**

|  |  |  |
| --- | --- | --- |
| **Nr. Crt.** | **Indicator** | **Descriere** |
| 1 | A.1.2.2. | Existenţa şi utilizarea unui program informatic performant şi dovezi ale utilizării sale pentru verificarea procentului de similitudine în toate tezele de doctorat. |
| 2 | A.3.1.2. | Cel puţin 50% din totalul activităţilor didactice aferente unui program de studii universitare de doctorat gestionat de şcoala doctorală supusă procesului de evaluare este livrat de cadre didactice/de cercetare titulare ale IOSUD, cu respectarea legislaţiei în vigoare cu privire la gradul de încărcare a normei cu activităţi didactice şi de cercetare. Prin calitatea de titular în cadrul IOSUD analizat se înţelege acel conducător de doctorat care are un contract de muncă cu normă întreagă pe perioadă nedeterminată în instituţia de învățământ superior coordonatoare a IOSUD sau în una dintre instituţiile componente ale consorţiului care formează IOSUD sau parteneriatele încheiate în condiţiile art. 6 din Codul aprobat prin Hotărârea Guvernului nr. 681/2011, cu modificările şi completările ulterioare. |
| 3 | B.4.1.1. | La nivelul de IOSUD, procentul de teze invalidate, fără drept de refacere şi reluarea procesului de susţinere publică, la nivelul Consiliului general CNATDCU este de cel mult 5% în ultimii cinci ani. |
| 4 | C.2.1.1. | Şcoala doctorală, prin intermediul IOSUD, publică pe website-ul instituţiei organizatoare, cu respectarea reglementărilor generale cu privire la protecţia datelor, informaţii precum: a) regulamentul şcolii doctorale; b) regulamentul de admitere; c) contractul de studii doctorale; d) regulamentul de finalizare a studiilor care să includă şi procedura de susţinere publică a tezei; e) conţinutul programelor de studii; f) profilul ştiinţific şi ariile tematice/temele de cercetare ale conducătorilor de doctorat din domeniu, precum şi date instituţionale de contact ale acestora; g) lista doctoranzilor din domeniu cu informaţiile de bază (anul înmatriculării; conducător); h) informaţii despre standardele de elaborare a tezei de doctorat; i) linkuri către rezumatele tezelor de doctorat care urmează a fi susţinute public, precum şi data, ora, locul unde vor fi susţinute acestea, cu cel puţin 20 de zile înaintea susţinerii. |
| 5 | C.2.2.1 | Toţi studenţii doctoranzi au acces gratuit la cel puţin o platformă cu baze de date academice relevante pentru domeniile studiilor de doctorat organizate. |
| 6 | C.4.1.4 | Măsurile întreprinse de IOSUD în urma deciziilor definitive ale CNATDCU de retragere a titlului de doctor în urma sesizărilor de plagiat au vizat cel puţin una dintre următoarele acţiuni: a) suspendarea dreptului de a admite noi doctoranzi pentru o perioadă de 3 ani a conducătorului de doctorat care a coordonat o teză de doctorat cu decizie definitivă de retragere a titlului de doctor pentru plagiat; b) excluderea din IOSUD a conducătorului de doctorat care a coordonat două sau mai multe teze de doctorat cu decizie definitivă de retragere a titlului de doctor pentru plagiat; c) suspendarea organizării procesului de admitere pentru domeniul de doctorat respectiv, pentru o perioadă de 2 ani, în cazul în care în domeniul de doctorat respectiv a fost coordonată o teză de doctorat cu decizie definitivă de retragere a titlului de doctor pentru plagiat. |